Document ID: 32007R0920

РЕГЛАМЕНТ (ЕО) № 920/2007 НА КОМИСИЯТА
от 1 август 2007 година
за изменение на Регламент (ЕО) № 930/2000 относно установяването на подробни правила за допустимостта на наименованията на сортовете земеделски растителни видове и зеленчукови видове
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2002/53/EО на Съвета от 13 юни 2002 г. относно общия каталог на сортовете на земеделските растителни видове (1), и по-специално член 9, параграф 6 от нея,
като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури (2), и по-специално член 9, параграф 6 от нея,
като има предвид, че:
(1)
Директиви 2002/53/ЕО и 2002/55/ЕО определят общите правила, свързани с подходящите наименования на сортовете, посредством позоваване на член 63 от Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (3).
(2)
Регламент (ЕО) № 930/2000 на Комисията от 4 май 2000 г. относно установяването на подробни правила за допустимостта на наименованията на сортовете земеделски растителни видове и зеленчукови видове (4) установява подробни правила за прилагането на някои критерии, определени в член 63 от Регламент (ЕО) № 2100/94, и по-специално що се отнася до препятствията за определянето на наименование на даден сорт.
(3)
От приемането на Регламент (ЕО) № 930/2000 определението на термина „тясно свързани видове“, използван от Международния съюз за закрила на новите сортове растения, се е развило. Подробните правила, установени с Регламент (ЕО) № 930/2000 следва съответно да бъдат актуализирани.
(4)
Регламент (ЕО) № 930/2000 следва съответно да се измени.
(5)
Мерките, предвидени в настоящия регламент, са в съответствие със становището на Постоянния комитет по семена и посадъчен материал за земеделие, градинарство и горско стопанство,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 930/2000 се изменя, както следва:
1)
В член 4 буква б) се заменя със следното:
„б)
чрез „тясно свързани видове“ трябва да се подразбира определението, дадено в приложението към настоящия регламент.“
2)
Приложението към Регламент (EO) № 930/2000 се заменя с текста в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Регламентът не се прилага за наименования на сортовете, които са били предложени за одобрение от заявителя пред компетентния орган преди влизането в сила на настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 2007 година.

Labels: 7
3
6